./data/phi2331/phi020/phi2331.phi020.perseus-lat2.xml
David Magie
at posteaquam constitit apud veteranos quoque solum Gordianum imperare, inter populum et milites ac veteranos pax roborata est, et hic finis belli intestini fuit, cum esset delatusGordiano puero consulatus, sed indicium non diu imperaturi Gordiani hoc fuit quod eclipsis solis facta est, ut nox crederetur, neque sine luminibus accensisquicquam agi posset, post haec tamen voluptatibus et deliciis populus Romanus vacavit, ut ea quae fuerant aspere gesta mitigaret Venusto et Sabino consulibus inita est factio in Africa contra Gordianum tertium duce Sabiniano; quem Gordianus per praesidem Mauretaniae obsessum a coniuratis ita oppressit ut ad eum tradendum Carthaginem omnes venirent et crimina confitenteset veniam sceleribus postulantes, finita igitur sollicitudine in Africa Gordiano iam iterum et Pompeianoconsulibus bellum Persicum natum est  quando et adulescens Gordianus, priusquam ad bellum proficis-ceretur, et duxit uxorem filiam Misithei, doctissimi viri  quem causa eloquentiae dignum parentela suaputavit et praefectum statim fecit, post quod non puerile iam et contemptibile videbatur imperium, si quidem et optimi soceri consiliis adiuvaretur, et ipse pro partealiquantulum saperet nec per spadones ac ministros aulicos matris vel ignorantia velconiventia venderetur